**Súhlas s elektronickou komunikáciou**

(ďalej ako „**Súhlas**“)

Odberateľa:

|  |
| --- |
| IČO: **xxxxxxxxx** |
| DIČ: **xxxxxxxxxx**  IČ DPH : **xxxxxxxxxxxxxx** |

|  |
| --- |
| **xxxxxx** |
| **xxxxxxxxxxx** |
| **xxxxxxxxxxx** |
| **xxxxxxxxxxx** |

(ďalej ako „**odberateľ**“)

pre spoločnosť:

|  |
| --- |
| IČO: 36 211 541 |
| DIČ: 2020048580  IČ DPH : SK2020048580 |

|  |
| --- |
| **MH Teplárenský holding, a.s.** |
| Turbínová 3,  831 04 Bratislava – mestská časť Nové mesto |
|  |

(ďalej ako „**spoločnosť**“)

|  |  |  |  |
| --- | --- | --- | --- |
| **Položka** | **Druh kontaktu** | | |
| **Meno a priezvisko** | **telefón (mobilné číslo)** | **e-mail** |
| Upomienky, komunikácia ohľadne platieb |  | +421 |  |
|  |  |  |
|  |  |  |
| Oznamy |  | +421 |  |
|  |  |  |
|  |  |  |
|  |  | +421 |  |
| Elektronická faktúra | | |  |
|  |
|  |

**Váš súhlas s elektronickou komunikáciou platí pre všetky Vaše odberné miesta s možnosťou uvedenia viacerých kontaktov. Odberateľ svojím podpisom súhlasí s Podmienkami poskytovania služieb s elektronickou komunikáciou.**

dňa: ................................. ................................................

podpis štatutára/ov

**Podmienky poskytovania služieb s elektronickou komunikáciou**

1. Odberateľ týmto súhlasí, aby mu spoločnosť vystavovala elektronickú faktúru a doručovala upomienky, oznamy a elektronickú faktúru elektronickou formou v súlade s Podmienkami poskytovania služieb s elektronickou komunikáciou.

**Elektronická faktúra**

1. Typ zabezpečenia elektronickej faktúry: **Súbor zasielaný v prílohe e-mailu štandardným spôsobom zabezpečený kontrolnými mechanizmami podnikových procesov.**
2. Typ súboru: PDF súbor
3. Odberateľ týmto  podľa § 71 ods. 1 písm. b) zákona č. 222/2004 Z. z. o dani z pridanej hodnoty (ďalej len „Zákon o DPH“) udeľuje spoločnosti súhlas na to, aby mu spoločnosť, vyúčtovávala služby poskytované na základe Zmluvy o dodávke a odbere tepla alebo Zmluvy o nájme alebo Zmluvy na dodávku a úhradu elektrickej energie alebo Zmluvy o dielo alebo Zmluvy o zabezpečení pitnej vody (ďalej len „Zmluva“) faktúrou vyhotovenou v elektronickej forme (ďalej len „elektronická faktúra“). Elektronická faktúra je v zmysle Zákona o DPH daňovým dokladom.
4. Vierohodnosť pôvodu, neporušenosť obsahu a čitateľnosť faktúr vyhotovených v elektronickej forme zaručuje spoločnosť s poukazom na ustanovenie § 71 ods. 3 písmeno a) Zákona o DPH.
5. Spoločnosť sa zaväzuje elektronickú faktúru doručovať odberateľovi formou elektronickej pošty, a to na jeho e-mailovú adresu, ktorá je uvedená v Súhlase. Doručenie elektronickej faktúry na e-mailovú adresu odberateľa sa považuje za predloženie a doručenie vyúčtovania za poskytnuté služby odberateľovi.
6. Odberateľ vyhlasuje, že má výlučný prístup k e-mailovej adrese. Spoločnosť nezodpovedá za únik údajov uvedených v elektronickej faktúre v dôsledku ich úniku z poštovej schránky priradenej k e-mailovej adrese odberateľa, alebo v dôsledku úniku z internetovej aplikácie odberateľa.
7. Spoločnosť nezodpovedá za poškodenie údajov alebo neúplné údaje v elektronickej faktúre, kde poškodenie alebo neúplnosť údajov boli spôsobené poruchou na komunikačnej trase pri použití internetu. Spoločnosť nezodpovedá za škody vzniknuté z dôvodu nekvalitného pripojenia odberateľa do siete internet, z dôvodu porúch vzniknutých na komunikačnej trase k odberateľovi, alebo v dôsledku akejkoľvek inej nemožnosti odberateľa naviazať príslušné spojenie alebo prístup k internetu.
8. V prípade pochybností sa elektronická faktúra považuje za doručenú uplynutím troch pracovných dní odo dňa jej preukázateľného odoslania odberateľovi spoločnosťou prostredníctvom elektronickej pošty na e-mailovú adresu odberateľa. Odberateľ sa zaväzuje bez zbytočného odkladu oznámiť spoločnosti, že mu faktúra vystavená elektronicky nebola doručená. V prípade nesplnenia tejto oznamovacej povinnosti sa elektronická faktúra považuje za doručenú uplynutím troch pracovných dní odo dňa jej preukázateľného odoslania.

**Upomienky a oznamy**

1. Spoločnosť sa zaväzuje upomienky a oznamy doručovať odberateľovi na jeho e-mailovú adresu alebo formou SMS na telefónne číslo, ktoré sú uvedené Súhlase.
2. Odberateľ vyhlasuje, že má výlučný prístup k e-mailovej adrese a k telefónnemu číslu. Spoločnosť nezodpovedá za únik údajov uvedených v upomienkach alebo v oznamoch v dôsledku ich úniku z poštovej schránky priradenej k e-mailovej adrese odberateľa, alebo v dôsledku úniku z internetovej aplikácie odberateľa. Ustanovenie sa primerane vzťahuje aj na zasielanie upomienok a oznamov formou SMS.
3. Spoločnosť nezodpovedá za poškodenie údajov alebo za neúplné údaje uvedené v oznámení alebo v upomienke, kde poškodenie alebo neúplnosť údajov boli spôsobené poruchou na komunikačnej trase pri použití internetu. Spoločnosť nezodpovedá za škody vzniknuté z dôvodu nekvalitného pripojenia odberateľa do siete internet, z dôvodu porúch vzniknutých na komunikačnej trase k odberateľovi, alebo v dôsledku akejkoľvek inej nemožnosti odberateľa naviazať príslušné spojenie alebo prístup k internetu. Ustanovenie sa primerane vzťahuje aj na zasielanie upomienok a oznamov formou SMS.
4. V prípade pochybností sa oznamy a upomienky považujú za doručené uplynutím troch pracovných dní odo dňa ich preukázateľného odoslania odberateľovi spoločnosťou prostredníctvom elektronickej pošty na e-mailovú adresu odberateľa alebo na telefónne číslo odberateľa formou SMS.
5. Odberateľ berie na vedomie, že v prípade ak vyplní v tabuľke uvedenej v Súhlase pri položke oznamy, upomienky, komunikácia ohľadom platieb, aj telefónne číslo aj e-mailovú adresu, príp. ak uvedie viac telefónnych čísel alebo e-mailových adries pri každej položke je na voľbe spoločnosti, ktorým spôsobom bude odberateľa kontaktovať a na ktoré telefónne číslo alebo e-mailovú adresu.

**Spoločné ustanovenie pre elektronickú komunikáciu**

1. Dňom doručenia Súhlasu spoločnosti, ktorého neoddeliteľnou súčasťou sú tieto podmienky, nadobúda spoločnosť oprávnenie:

a) vystavovať odberateľovi elektronickú faktúru ako vyúčtovanie za služby poskytnuté odberateľovi spoločnosťou na základe Zmluvy a zasielať elektronickú faktúru na e-mailovú adresu.

b) zasielať upomienky a oznamy odberateľovi na e-mailovú adresu alebo na telefónne číslo.

1. Udelený Súhlas je odberateľ oprávnený odvolať len v písomnej forme. Dňom doručenia odvolania Súhlasu spoločnosti zaniká oprávnenie spoločnosti vystavovať odberateľovi elektronickú faktúru ako vyúčtovanie za plnenia poskytnuté odberateľovi spoločnosťou na základe Zmluvy a zasielať odberateľovi elektronickú faktúru na e-mailovú adresu a upomienky, oznamy odberateľovi na e-mailovú adresu alebo na telefónne číslo formou SMS.
2. Odberateľ sa zaväzuje v lehote do 3. pracovných dní vopred písomne oznámiť spoločnosti akúkoľvek zmenu, ktorá by mohla mať vplyv na doručovanie elektronických faktúr, upomienok alebo oznamov podľa týchto podmienok, najmä zmenu e-mailovej adresy alebo telefónneho čísla, ako aj oznámiť informáciu o zneužití jeho e-mailovej adresy alebo telefónneho čísla. Spoločnosť nezodpovedá za odberateľom nesprávne zadané jednotlivé údaje v tomto Súhlase.
3. Zasielanie elektronických faktúr a oznamov elektronickou formou nie je spoplatnené. Odberateľ súhlasí s tým, že dochádza k doplneniu komunikácie medzi ním a spoločnosťou a to nad rámec príslušných zmluvných podmienok, ktoré vyplývajú zo Zmluvy uzatvorenej medzi odberateľom a spoločnosťou. Súhlas sa nevzťahuje na upomienky a oznamy, ktoré je v zmysle platných právnych predpisov potrebné doručiť poštovým doručovateľom.
4. V prípade, ak e-mailová adresa alebo telefónne číslo odberateľa nebude prijímať elektronickú dokumenty odberateľa v zmysle tohto Súhlasu a spoločnosti táto skutočnosť bude zrejmá, napríklad na základe spätného zasielania správ o nemožnosti doručenia e-mailu, spoločnosť je až do odstránenia takéhoto stavu odberateľom oprávnená s ním komunikovať v listinnej podobe.
5. Odberateľ svojím podpisom súhlasí, že od momentu doručenia ním podpísaného Súhlasu spoločnosti budú faktúry, oznamy a upomienky doručované elektronicky s účinkami riadneho doručenia a takto doručený dokument v súlade so Súhlasom sa považuje za rovnocenný dokument zaslaný poštou v súlade so Zmluvou.
6. Odovzdané osobné údaje na účely elektronickej komunikácie sú spracúvané na právnom základe plnenia zmluvy (článok 6 ods. 1 písm. b) nariadenia GDPR), pretože udelený súhlas s elektronickou komunikáciou v rozsahu týchto podmienok dopĺňa platný zmluvný vzťah medzi spoločnosťou a odberateľom, pričom tieto osobné údaje sú nevyhnutné na plnenie zmluvy (uplatňovanie zmluvných nárokov a realizovanie jednotlivých prvkov zmluvného vzťahu formou elektronickej komunikácie). Ak odberateľ ako zamestnávateľ odovzdáva kontaktné osobné údaje svojho zamestnanca, realizuje tým svoje oprávnenie v rámci osobitnej situácie zákonného spracúvania osobných údajov podľa článku 88 nariadenia GDPR v spojení s ustanovením § 78 ods. 3 zákona č. 18/2018 Z. z. o ochrane osobných údajov a o zmene a doplnení niektorých zákonov. Písomné informácie o spracúvaní osobných údajov sú dostupné na webovej stránke spoločnosti a to v časti „Ochrana osobných údajov“.